**Kërkesa date 14.3.2025 – Kthim pergj date 20.03.2025**

Në bazë të Vendimit të Këshillit të Ministrave nr. 151, datë 06.03.2025, Autoriteti Kombëtar për Sigurinë Kibernetike (AKSK), në bashkëpunim me entet rregullatore si Autoriteti i Komunikimeve Elektronike dhe Postare (AKEP) dhe ofruesit e shërbimeve të internetit (ISP), po zbaton një strategji teknike për filtrimin e aksesit ndaj platformës “TikTok”. Kjo përfshin përdorimin e metodave të filtrimit të DNS, IP dhe SNI (Server Name Indication) për të bllokuar platformën TikTok.

Procesi është duke u zbatuar në disa faza. Një pjesë e tij është tashmë në funksion, ndërsa fazat e tjera teknike po finalizohen. Implementimi teknik shfaq kompleksitet dhe mendohet që brenda pak ditësh bllokimi i aksesit të jetë implementuar në territorin e Republikës së Shqipërisë.